Fjórir ölvaðir flugmenn teknir hjá SpiceJet á 5 dögum - Féllu á áfengisprófi áður en þeir áttu að fljúga Boeing 737 - 800 þotum Fjórir ölvaðir flugmenn hjá indverska flugfélaginu SpiceJet hafa verið stöðvaðir á sl. fimm dögum þar sem þeir féllu á áfengisprófi er þeir mættu til vinnu í stjórnklefann á leið í áætlunarflug . Atvikin áttu sér stað frá 29. nóvember til 2. desember og segir talsmaður SpiceJet að flugmennirnir hafi fallið á prófi þar sem mældur var vínandi í blóði þeirra á þremur flugvöllum á Indlandi en um var að ræða þrjá flugstjóra og einn aðstoðarflugmann og þar af eina konu sem er flugstjóri hjá SpiceJet . Fyrsta atvikið átti sér stað 29. nóvember þegar flugstjóri var stöðvaður rétt fyrir flug á flugvellinum í Bombay en sá átti að fljúga til Kalkútta en í atviki númer tvö var um að ræða flugstjóra sem átti að fljúga frá Delí til Ahmedabad . Í hinu tilvikunum tveimur féll flugstjóri á áfengisprófi sem átti að fljúga frá Bombay til Patna og aðstoðarflugmann sem átti að fljúga frá Bagdogra til Delí . Allir flugmennirnir fjórir fljúga farþegaþotum af gerðinni Boeing 737 - 800 og hafa þeir allir verið kyrrsettir af flugmálayfirvöldum á Indlandi og meinað að fljúga í bili . Samkvæmt indverskum reglugerðum í fluginu eru viðurlög að minnsta kosti 3 mánuði ef um fyrsta brot er að ræða en annars 3 ár sé um að ræða annað brot . Þriðja brotið varðar sviptingu á flugskírteini .